סוזאנה יורק

סוזאנה יורק (באנגלית: Susannah York; 9 בינואר 1939 – 15 בינואר 2011) הייתה שחקנית תיאטרון, קולנוע, וטלוויזיה אנגלייה. ב-1969 זכתה בפרס באפט"א לשחקנית הטובה ביותר בתפקיד משנה עבור תפקידה בסרט "הם יורים גם בסוסים", היא הייתה מועמדת לפרס האוסקר ופרס גלובוס הזהב על תפקידה זה. ב-1972 זכתה בפרס השחקנית הטובה ביותר בפסטיבל קאן על תפקידה בסרט Images. ב-1991 זכתה בעיטור כבוד של מסדר האמנויות והספרות. בין הסרטים הידועים שהשתתפה בהם היו "טום ג'ונס", "ג'יין אייר" ו"אדם לכל עת".

ביוגרפיה
נולדה בשם סוזאנה יולנדה פלטשר בצ'לסי שבלונדון. בתם הצעירה של סיימון וילאם פיל ויקרס פלטשר שהיה סוחר ובנקאי, ושל אשתו הראשונה ג'ואן ניטה מרי בורינג. סבה של יורק מצד אמה היה וולטר אנדרו בורינג (CBE), דיפלומט בריטי שכיהן בדומיניקה. היא מצאצאיות הפוליטיקאי והכלכלן הבריטי ג'ון בורינג. ליורק יש אחות בכורה, ואח למחצה מנישואיו השניים של אביה.

ב-1943 נישאה אמה בשנית לאיש עסקים סקוטי ועברה עם בתה לגור בסקוטלנד. בגיל 11 החלה יורק ללמוד ב"מאר קולג'" (Marr College) בטרון שבמחוז איירשייר. אחרי כן נכנסה לפנימייה Wispers School בכפר סטדהם שבסאסקס. היא סולקה מהפנימיה אחרי שהיא הודתה ששחתה בעירום בבריכת בית הספר. היא הועברה ל"איסט הודון הול" שבנורת'האמפטונשייר.

בבית הספר השתתפה בהצגה בתפקיד האחות המכוערת של סינדרלה והתלהבה מחוויית המשחק. בהתחלה נרשמה לקולג' לאמנויות הדרמה של גלאזגו, אבל אחרי שאמה נפרדה מאביה החורג וחזרה ללונדון, נבחנה יורק ל-RADA. היא זכתה בפרס רונסון כתלמידה המבטיחה ביותר, וסיימה את לימודיה ב-1958.

קריירה
קולנוע
הקריירה הקולנועית שלה החלה ב-1960 עם "Tunes of Glory" סרט בכיכובם של אלק גינס וג'ון מילס. ב-1961 שיחקה בתפקיד ראשי ב-"The Greengage Summer" לצידם של קנת מור ודניאל דארייה. ב-1962 שיחקה בסרט "חיי פרויד" עם מונטגומרי קליפט בתפקיד פרויד.

ב-1963 גילמה יורק את סופיה וסטרן בסרט זוכה האוסקר "טום ג'ונס" בכיכובו של אלברט פיני עיבוד לרומן של הנרי פילדינג. עוד השתתפה ב"אדם לכל עת" (1966), "רצח האחות ג'ורג'" (1968) וב"הקרב על בריטניה" (1969). היא כיכבה בסרט הטלוויזיה "ג'יין אייר" עיבוד לספרה של שרלוט ברונטה, יחד עם השחקן ג'ורג' סי סקוט שגילם את דמותו של אדוארד רוצ'סטר.

על תפקידה בסרט "הם יורים גם בסוסים" (1969) הייתה יורק מועמדת לפרס אוסקר לשחקנית המשנה הטובה ביותר. את האוסקר היא הפסידה לטובת גולדי הון, אך זכתה בפרס באפטא על התפקיד.

ב-1972 זכתה בפרס השחקנית הטובה ביותר בפסטיבל קאן על סרטו של רוברט אלטמן "Images". היא גילמה את לארה אמו של סופרמן בסרט סופרמן (1978) ובסרטי ההמשך "סופרמן 2" (1980) ו"סופרמן 4: השאיפה לשלום" (1987).

יורק הופיעה בסדרות דרמה בטלוויזיה הבריטית כמו ב-"Prince Regent" בה גילמה את מריה פיצהרברט, שג'ורג' הרביעי נשא לאישה בחשאי, ובסדרה "We'll Meet Again" ב-1982.

ב-1984 גילמה את גברת קרצ'יט בעיבוד קולנועי ל"מזמור חג המולד" של צ'ארלס דיקנס. שוב שיתפה פעולה עם ג'ורג' סי סקוט (כאבנעזר סקרוג'), שחקנים נוספים בסרט היו דייוויד וורנר (בוב קרצ'יט) פרנק פינלי (ג'ייקוב מארלי), אנג'לה פלזנס (רוח חג המולד של העבר) ואנתוני וולטרס כטים הקטנטן.

ב-1992 הייתה חברה בצוות השופטים של פסטיבל הסרטים הבינלאומי בברלין. החל מ-2003 השתתפה בסדרת הדרמה הרפואית של ה-BBC הולבי סיטי, בתפקיד מנהלת בית החולים הלן גרנט. ב-2004 שיחקה באותו תפקיד בשני פרקים בסדרת-בת של "הולבי סיטי" Casualty. הסרט האחרון שהשתתפה בו היה "The Calling" שיצא לאקרנים ב-2010.

תיאטרון
ב-1978 הופיעה יורק ב"תיאטרון ניו אנד" שבלונדון בהצגה "The Singular Life of Albert Nobbs" שביים הבמאי הצרפתי סימון בנמוסה. בשנה הבאה שיחקה בפריז כשהיא דוברת צרפתית במחזה Appearances על פי הנרי ג'יימס הבמאי היה שוב בנמוסה.

ב-1980 השתתפה במחזה "For No Good Reason" עיבוד לסיפור קצר מאת הסופר ג'ורג' מור יחד עם השחקנית סוזאן המפשייר. ב-2007 שיחקה ב"כנפי היונה" על פי ספרו של הנרי ג'יימס במסגרת מסע הופעות בבריטניה, ובהצגת היחיד שלה "The Loves of Shakespeare's Women" שזכה להכרה בינלאומית. עוד ב-2007 כיכבה בתפקיד אורח במחזה אודיו של דוקטור הו "Valhalla".
ב-2009 הופיעה לצידו של ג'וס ואנטיילר בעונת טנסי ויליאמס בתיאטרון ניו אנד וזכתה לשבחים מהמבקרים.

הופעתה האחרונה בתיאטרון הייתה באוגוסט 2010 במחזה "קוורטט" מאת המחזאי רונלד הארווד באוקספורד פלייהאוס.

עבודות נוספות
בשנות השבעים כתבה יורק שני ספרי פנטזיה לילדים, "In Search of Unicorns" שיצא ב-1973 ואת "Lark's Castle" מ-1976. שני הספרים נערכו ויצאו לאור מחדש בשנות השמונים.

יורק השתתפה בתוכנית רדיו דוקומנטרית "I Had The Misery Thursday" בערוץ 4 של ה-BBC, מחווה לשחקן מונטגומרי קליפט. התוכנית שודרה ב-1986 במלאת 20 שנה למותו של קליפט. יורק כיכבה לצידו בשנת 1962 בסרט "חיי פרויד" של ג'ון יוסטון.

חיים אישיים
יורק התחתנה עם מייקל ולס ב-1960. לבני הזוג נולדו שני ילדים, הבת סשה נולדה במאי 1972, והבן אורלנדו נולד ביוני 1973. הם התגרשו ב-1976. בעיבוד הטלוויזיוני של מזמור חג המולד בו גילמה יורק את דמותה של גברת קרצ'יט, שני ילדיה שחקו לצידה, כילדי משפחת קרצ'יט. ב-2007 נולד הנכד הראשון שלה.

יורק השתייכה לצד השמאלי של המפה הפוליטית ותמכה בפומבי בשחרורו של מרגל האטום הישראלי מרדכי ואנונו. ב-2007 בהופעה בתיאטרון הקאמרי בתל אביב, הקדישה את הופעתה לוואנונו ועוררה בכך מחאה בקרב הקהל הישראלי.

יורק אובחנה כחולה בסרטן בסוף שנת 2010, אך סירבה לטיפול בכימותרפיה, ובחרה להופיע במחזה "קוורטט" של רונלד הארווד. היא מתה בבית חולים בלונדון ממיאלומה נפוצה ב-15 בינואר 2011, שישה ימים לאחר יום הולדתה ה-72.

פילמוגרפיה
 שנה שם שם באנגלית תפקיד הערות1960 The Richest Man in the World מרטין הרולט There Was a Crooked Man אלן Tunes of Glory מורג סינקלר1961 ITV Television Playhouse אווה סינדינג / אביגיל ויליאמס בפרקים "Midnight" ו-"The Crucible" The Greengage Summer ג'וס גריי The First Gentleman הנסיכה שארלוט1962 The Slaughter of St. Teresa's Day תלמה מגווייר חיי פרויד Freud: The Secret Passion ססילי קורטנר מועמדות לפרס גלובוס הזהב לשחקנית הטובה ביותר - סרט דרמה 1963 טום ג'ונס Tom Jones סופי וסטרן1964 The 7th Dawn קנדייס טרומפי Scene Nun, Take One השחקנית 1965 Thursday Theatre מילי ת'יאל בפרק "The Wings of the Dove" Sands of the Kalahari גרייס מונקטון Scruggs סוזן 1966 The Fall of the House of Usher מדלן אשר קליידוסקופ Kaleidoscope אנג'ל מקגיניס אדם לכל עת A Man for All Seasons מרגרט מור Jackanory מספרת סדרת טלוויזיה (5 פרקים) 1966–1967 Theatre 625 ברונוון ג'יין בפרקים "The Winner" ו-"Kiss on a Grass Green Pillow" 1968 סבסטיאן Sebastian רבקה הווארד ITV Playhouse גרייס בפרק "The Photographer" רצח האחות ג'ורג' The Killing of Sister George אליס "צ'ילדי" מקנוט Duffy סגולין 1969 Lock Up Your Daughters הילרט הו, איזו מלחמה נחמדה Oh! What a Lovely War אלינור הקרב על בריטניה Battle of Britain מגי הארווי הם יורים גם בסוסים They Shoot Horses, Don't They? אליס זכייה בפרס באפט"א לשחקנית הטובה ביותר בתפקיד משנהמועמדות לפרס אוסקר לשחקנית המשנה הטובה ביותרמועמדות לפרס גלובוס הזהב לשחקנית המשנה הטובה ביותר - סרט קולנוע 1970 Country Dance הילרי דאו ג'יין אייר Jane Eyre ג'יין אייר מועמדות לפרס אמי לבידור בפריים טיים לשחקנית ראשית מצטיינת 1971 Happy Birthday, Wanda June פנלופי ריאן 1972 Zee and Co. סטלה Images קתרין פרס השחקנית הטובה ביותר בפסטיבל הקולנוע בקאן 1959–1972 תיאטרון הכורסה Armchair Theatre טקלה / מנדי הופ / ססילי קרדיו / קתלין / קרוליין סדרת טלוויזיה (7 פרקים) 1973 Orson Welles Great Mysteries הרוזנת ג'וזפין בפרק "La Grande Breteche" 1974 Fallen Angels ג'וליה סטרול זהב Gold טרי סטיינר Jackanory המספרת סדרת טלוויזיה (5 פרקים)1975 המשרתות The Maids קלייר That Lucky Touch ג'וליה ריצ'רדסון Conduct Unbecoming גברת מרג'ורי סקרלט 1976 Sky Riders אלן בראקן Eliza Fraser אלייזה פרייזר 1977 A Month in the Country נטליה 1978 הצעקה The Shout רייצ'ל פילדינג The Silent Partner ג'ולי קראבר Long Shot אן אקטרס סופרמן Superman לארה 1979 Prince Regent מריה פיצהרברט The Golden Gate Murders האחות בנסיה 1980 The Awakening ג'יין טרנר להתאהב שנית Falling in Love Again סו לואיס סופרמן 2 Superman II לארה1981 Second Chance קייט הרסט בפרק "April II" Loophole דינה בוקר1982 We'll Meet Again ד"ר הלן דרהאם סדרת טלוויזיה (13 פרקים) אליס Alice קוויני 1983 Nelly's Version קריינית (קול) צהוב הזקן Yellowbeard ליידי צ'רציל 1984 מזמור חג המולד A Christmas Carol גברתת קרצ'יט 1985 Star Quality לוריין בארי ספינת האהבה The Love Boat קיי ויבר סדרת טלוויזיה (4 פרקים) Daemon רייצ'ל 1986 שני הרונים The Two Ronnies מיליידי סדרת טלוויזיה (פרק אחד) 1987 Prettykill טוני Mio min Mio תופרת סופרמן 4: השאיפה לשלום Superman IV: The Quest for Peace לארה Barbablù, Barbablù טרזה 1988 סיפור של קיץ A Summer Story גברת נרקומב Just Ask for Diamond לורן בקרדי 1989 Melancholia קתרין לנהאם פרנק After the War איירין ג'יימסון בפרקים "Yesterday and Tomorrow" ו-"Partners" A Handful of Time סוזן ווקר The Ray Bradbury Theater נורה בפרק "The Haunting of the New"1990 Screen Two איימי וולאס בפרק "The Man from the Pru" Boon ליידי טסה בולטון Fate 1991 תחבולות ויצרים Devices and Desires מג דניסון סדרת טלוויזיה (6 פרקים) 1991–1992 Trainer רייצ'ל וייר סדרת טלוויזיה (23 פרקים) 1992 Illusions ד"ר סינקלר 1993 The Higher Mortals מיס ת'ורוגוד Piccolo Grande Amore המלכה כריסטינה 1997 סיפורי המסתורין של רות רנדל The Ruth Rendell Mysteries ליז בפרק "A Dark Blue Perfume" So This Is Romance? אמא של מייק Loop אוליביה 2000 St. Patrick: The Irish Legend קונצ'סה2002 Highway The Book of Eve מיי2003 אורחים Visitors קרולין פרי הולבי סיטי Holby City הלן גרנט סדרת טלוויזיה (9 פרקים) 2004 חדר מיון Casualty הלן גרנט סדרת טלוויזיה (2 פרקים)2006 The Gigolos טסה הרינגטון The Stoning ג'ין פילדינג 2008 פרנקלין Franklyn מרגרט 2009 The Calling אם המנזר2010 Missing מרג'ורי קליי סדרת טלוויזיה (פרק אחד) רופאים Doctors לורנה רובסון בפרק "Gibberish" (הופעה אחרונה)

קישורים חיצוניים


 סוזאנה יורק באתר TCM


הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אנגליות
קטגוריה:זוכות פרס באפט"א לשחקנית המשנה הטובה ביותר
קטגוריה:מעוטרי מסדר האמנויות והספרות
קטגוריה:חברי הלהקה השייקספירית המלכותית
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:שחקניות תיאטרון אנגליות
קטגוריה:סופרות אנגליות
קטגוריה:בריטיות שנולדו ב-1939
קטגוריה:בריטים שנולדו ב-1939
קטגוריה:בריטיות שנפטרו ב-2011
קטגוריה:בריטים שנפטרו ב-2011